**Δ Ι Κ Τ Υ Α**

**«ΔΙΑΤΡΟΦΗ ΚΑΙ ΣΥΝΑΙΣΘΗΜΑΤΑ: ΓΕΥΣΕΙΣ ΚΑΙ ΧΡΩΜΑΤΑ»**

**«ΠΡΟΛΗΨΗ ΕΞΑΡΤΗΣΕΩΝ – ΤΑ ΔΥΝΑΤΑ ΟΧΙ»**

**ΣΥΝΟΠΤΙΚΑ ΣΥΜΠΕΡΑΣΜΑΤΑ ΑΠΟ ΤΙΣ ΑΠΟΛΟΓΙΣΤΙΚΕΣ ΕΚΘΕΣΕΙΣ ΤΩΝ ΕΚΠΑΙΔΕΥΤΙΚΩΝ**

Η ανταπόκριση των μαθητών ήταν από ‘πολύ’ έως ‘πάρα πολύ μεγάλη’ Έγινε ενδυνάμωση του εαυτού τους, επιτεύχθηκε μεγαλύτερη συνεργασία των παιδιών μεταξύ τους, συντελέστηκε βαθύτερη προσέγγιση των παιδικών φόβων μέσα από τις δραστηριότητες, αποκτήθηκαν πολλές γνώσεις, εκφράστηκαν συναισθήματα και προβληματισμοί, συμμετείχαν ενεργά και με ενδιαφέρον, κατανόησαν και υιοθέτησαν την υγιεινή διατροφική συμπεριφορά και τη Μεσογειακή διατροφή. Ενισχύθηκαν ψυχικά μέσω της αλληλεπίδρασης με τους γονείς, αναπτύχθηκαν η δημιουργικότητα, η κριτική σκέψη και οι δεξιότητες λήψης αποφάσεων και αντίστασης σε εξωτερικές πιέσεις. Τα φρούτα εμφανίστηκαν ως βασική επιλογή των γευμάτων στο σχολείο. Η επίτευξη των στόχων εκτιμήθηκε ότι έγινε σε μεγάλο βαθμό.

Στα οφέλη των εκπαιδευτικών αναφέρθηκε κυρίως η εμπειρία της εφαρμογής σε διαφορετικά επίπεδα περιγραφής (κυρίως η εμπλοκή γονέων), η χαρά και ικανοποίηση, η απόκτηση εξειδικευμένων γνώσεων και η διαμόρφωση θετικών στάσεων, η πολλαπλή ανατροφοδότηση, η βελτίωση των συνεργασιών & των αλληλεπιδράσεων, η διεύρυνση της κατανόησης των παιδιών, η ενίσχυση της ψυχικής υγείας, η ετοιμότητα σε μελλοντική υλοποίηση του προγράμματος, η παρουσία του εκπαιδευτικού ως πρότυπο συμπεριφορών υγείας. Η κ Παπαδημητρίου Κυριακή, επιστημονικά υπεύθυνη του προγράμματος επέδρασε καταλυτικά στην επιτυχία του. Στις παρατηρήσεις αναφέρθηκε η ανάγκη μόνιμης διεξαγωγής ανάλογων προγραμμάτων στα παιδιά.

Σχετικά με τις επιμορφωτικές συναντήσεις ήταν χρήσιμες και εποικοδομητικές σε εξαιρετική συνεργασία με την Υπεύθυνη του Κέντρου Αγωγής Υγείας κα Παπαδημητρίου Κυριακή. Φιλική προσέγγιση, αλληλεπίδραση με όλους τους συναδέλφους. Αναφέρθηκε η ανάγκη να γίνει η εκπαίδευση πιο αναλυτική και πρακτική όσο αφορά την πορεία των δραστηριοτήτων και του προγράμματος. Αρκετοί συμμετέχοντες δεν παρακολούθησαν όλες τις προγραμματισμένες συναντήσεις.

Χρησιμοποιήθηκαν παιδικά βιβλία, κουκλοθέατρα, τραγούδια, φωτογραφίες , ταινίες, ζωγραφική, θεατρικά δρώμενα, παιχνίδια κλπ. Δεν υπήρξαν ιδιαίτερες δυσκολίες. Αναφέρθηκε η αρχική επιφύλαξη των γονέων, τα διατροφικά στερεότυπα και απουσίες κάποιων ενηλίκων στις συναντήσεις.

Στην εκδήλωση παρουσίασης των προγραμμάτων στο αμφιθέατρο του Θεαγένειου Νοσοκομείου στις 12/06/2017 συμμετείχαν οκτώ(8) σχολικές μονάδες με εκθέσεις αφισών & κατασκευών, θεατρικά δρώμενα, εργασίες, τραγούδια, περιγραφή εμπειριών & δράσεων. Τα εκπαιδευτικά εγχειρίδια που χρησιμοποιήθηκαν είναι αναρτημένα στην ιστοσελίδα της Αγωγής Υγείας.